**Ministru kabineta noteikumu projekta „Grozījumi Ministru kabineta 2011.gada 25.janvāra noteikumos**

**Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | „Grozījumi Ministru kabineta 2011.gada 25.janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”” (turpmāk - Noteikumu projekts) paredz ieviest atbalsta instrumentus, lai veicināta skolēnu ar invaliditāti iesaisti skolēnu nodarbinātības pasākumos vasarā, paredzot lielāku atbalstu to nodarbināšanai. Paredzēts, ka Noteikumu projekts stāsies spēkā 2019.gada aprīlī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Labklājības ministrijas iniciatīvas. Noteikumu projektā ietvertas tiesību normas, lai pilnveidotu pasākumu „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” (turpmāk – Pasākumi) nosacījumus, lai veicinātu izglītojamo ar invaliditāti iesaisti Pasākumos.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd Pasākumos visus skolēnus iesaista pēc vienādiem nosacījumiem. Tādai mērķa grupai kā jauniešiem ar invaliditāti nav labvēlīgāku iesaistes nosacījumu, kas motivētu darba devējus veidot darba vietas skolēniem ar invaliditāti. Pasākuma īstenošanas nosacījumi neierobežo skolēnu ar invaliditāti iespējas piedalīties Pasākumā, tomēr tajā pašā laikā arī papildus neveicina darba devēju izvēli par labu skolēnu ar invaliditāti nodarbināšanai. Atšķirībā no subsidētās nodarbinātības pasākuma, kurā ar atbalsta instrumentiem tiek veicināta bezdarbnieku ar invaliditāti iesaiste, paredzot lielāku atbalstu to nodarbināšanai, Pasākumā īpašs atbalsts skolēnu ar invaliditāti nodarbināšanai šobrīd nav paredzēts. Ņemot vērā iepriekš minēto, Noteikumu projekts paredz:1.1. izglītojamo uzskaites kartē var tikt ietverta informācija arī par invaliditāti - funkcionālo traucējumu veids, lēmums, ar kuru piešķirta invaliditāte, – numurs un izdošanas datums, invaliditātes noteikšanas datums un datums, līdz kuram piešķirta invaliditāte. Informāciju par invaliditāti izglītojamā uzskaites kartē norāda tikai gadījumos, kad pats izglītojamais, tā vecāks vai aizbildnis lūdz uzskaites kartē šādu informāciju ietvert. Sadaļa par invaliditāti uzskaites kartē nav aizpildāma obligāti, tomēr informācija par invaliditāti ir nepieciešama gadījumos, kad izglītojamais Pasākuma ietvaros plāno saņemt atbalstu, ko nodrošina izglītojamiem ar invaliditāti (Noteikumu projekta 1.punkts);1.2. viens darba vadītājs var vadīt darbu ne vairāk kā pieciem izglītojamiem, ja darba vadītājs vada darbu vismaz vienam izglītojamam ar invaliditāti. Vadot darbu skolēniem ar invaliditāti, tam nepieciešams veltīt papildus uzmanību un sniegt papildus atbalstu darba iemaņu apguvē, tādēļ Noteikumu projekts paredz, ka, nodarbinot skolēnu ar invaliditāti, darba vadītājs vienlaikus var vadīt darbu mazākam skolēnu skaitam (Noteikumu projekta 2.punkts);1.3. iespēju darba devējiem, kas Pasākumos nodarbina vai plāno nodarbināt izglītojamos ar invaliditāti, saņemt konsultācijas par izglītojamo ar invaliditāti nodarbināšanu. Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma „Subsidētās darbavietas nelabvēlīgākā situācijā esošiem bezdarbniekiem” ietvaros, jebkuram darba devējam ir iespēja saņemt konsultāciju par personu ar invaliditāti nodarbināšanu, un šo pakalpojumu nodrošina NVA iepirkts pakalpojuma sniedzējs. Noteikumu projekts paredz, ka konsultācijas var saņemt arī darba devēji, kuri Pasākumos plāno nodarbināt skolēnus ar invaliditāti (Noteikumu projekta 3.punkts);1.4. ja darba devējs Pasākumos nodarbina izglītojamo ar invaliditāti, dotāciju izglītojama darba algai piešķir valstī noteiktās minimālās mēneša darba algas apmērā (Noteikumu projekta 4.punkts); 1.5. ja darba vadītājs vada darbu vismaz vienam izglītojamam ar invaliditāti, dotāciju piešķir 60% apmērā no valstī noteiktās minimālās mēneša darba algas apmērā, attiecīgi par pārējo izglītojamo darba vadīšanu – vienu desmito daļu no valstī noteiktās minimālās mēneša darba algas apmērā. Ņemot vērā, ka darba vadītājs, kurš vada darbu vismaz vienas skolēnam ar invaliditāti var vadīt darbu tikai 5 skolēniem, nepieciešams diferencēt arī dotācijas apmēru par darba vadīšanu gadījumos, kad Pasākumos iesaista skolēnus ar invaliditāti. Ja darba devējs vada darbu vienam skolēnam ar invaliditāti, dotāciju piešķir 60% apmērā no valstī noteiktās minimālās mēnešalgas. Par pārējiem 4 skolēniem, neatkarīgi no tā, vai kāds no tiem ir skolēns ar invaliditāti, dotācijas apmērs ir 1/10 no valstī noteiktās minimālās mēneša darba algas apmēra, tādējādi nodrošinot, ka dotācija darba vadītajam var sasniegt minimālās mēneša darba algas apmēru arī gadījumos, kad darba vadītājs vada darbu tikai 5 skolēniem. Kopējais dotācijas apmērs par izglītojamo darba vadīšanu nepārsniedz valstī noteiktās minimālās mēneša darba algas apmēru (Noteikumu projekta 5.punkts). 2. Ar Noteikumu projektu tiek precizēts terminu lietojums MK noteikumu Nr.75 192.9 punktā. Atbilstoši Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu nosacījumiem, piešķirot atbalstu tiek vērtēts iepriekš piešķirtais atbalsts saistītiem uzņēmumiem, nevis viena vienota uzņēmuma līmenī. Viena vienota uzņēmuma līmenī piešķirto atbalstu vērtē, piešķirot *de minimis* atbalstu atbilstoši Komisijas 2013. gada 18. decembra Regulai (ES) Nr. 1407/2013 par Līguma 107. un 108. panta piemērošanu *de minimis* atbalstam (Noteikumu projekta 6.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Nodarbinātības valsts aģentūra. |
| 4. | Cita informācija | Ņemto vērā lielo skolēnu interesi par Pasākumiem, 2019.gadā plānots palielināt Pasākumu finansējumu par 200 000 *euro*, pārdalot finansējumu valsts budžeta programmas 04.02.00 „Nodarbinātības speciālais budžets” ietvaros. Finanšu pārdali plānots veikt, ņemot vērā zemo pašvaldību aktivitāti, veidojot darba vietas pasākuma „Algoti pagaidu sabiedriskie darbi” ietvaros. Tas skaidrojams ar nodarbinātības rādītāju uzlabošanos, kas vienlaikus mazina pieprasījumu pēc šī pasākuma. Pasākumā „Algoti pagaidu sabiedriskie darbi” daba vietas galvenokārt piesaka Latgales reģiona pašvaldības, un citos reģionos šis pasākums zaudē aktualitāti. Papildus pārdalīto finansējumu pamatā plānots novirzīt skolēnu ar invaliditāti darba algas dotācijām. Vidējās viena skolēna izmaksas par dalību Pasākumos ir 238 *euro*. Plānots, kas viena skolēna ar invaliditāti vidējās izmaksas par dalību Pasākumos būs 645 *euro* mēnesī. Papildus piešķirtā finansējuma ietvaros Pasākumos 2019.gadā papildus varētu iesaistīt līdz 300 skolēnu ar invaliditāti. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz personām no 15 līdz 20 gadu (ieskaitot) vecumam, kuras iegūst izglītību vispārējās, speciālās vai profesionālās izglītības iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo sadaļu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo sadaļu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo sadaļu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2019.gada februārī sabiedrības līdzdalības nolūkos tika ievietots LM tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2019.gada februārī sabiedrības līdzdalības nolūkos tika ievietots LM tīmekļa vietnē. |
| 3. | Sabiedrības līdzdalības rezultāti | Individuālie sabiedrībaslocekļu vērtējumi par Noteikumu projektu nav saņemti.Noteikumu projekts oficiālās saskaņošanas ietvaros tika saskaņots ar Latvijas Darba devēju konfederāciju, Latvijas Brīvo arodbiedrību savienību un Latvijas Pašvaldību savienību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikuma projekta izpildi nodrošinās NVA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz NVA funkciju paplašināšanu vai sašaurināšanu, kā arī neietekmē pieejamos cilvēkresursus. |
| 3. | Cita informācija | Nav. |

Labklājības ministre R.Petraviča

Valsts sekretārs I.Alliks

04.04.2019. 09:17

1194

K.Ziediņš

Tālrunis: 67021503

e-pasts: Kristaps.Ziedins@lm.gov.lv